મંગળસૂત્ર પહેરવું કે સેંથી માં સિંદૂર પૂરવું એ દરેક સ્ત્રીની પોતાની મરજી હોવી જોઇએ. કોઈ માટે કંપલસરી કે કોઈ માટે બંધન ન હોવું જોઈએ. સ્ત્રી માત્રની ગરિમા સચવાય એનું દરેક વ્યક્તિએ ધ્યાન રાખવું જોઈએ . પછી ભલે એ પરણેલી હોય કે કુંવારી , મંગળસૂત્ર પહેરતી હોય કે ના પહેરતી હોય. મંગળસૂત્ર પહેરનારી સ્ત્રીઓ એ સિંદૂર પૂરનારી સ્ત્રીઓ વિશે કોઈ વિરોધ કે પ્રોબ્લેમ નથી .પરંતુ વાત માત્ર એટલી છે કે જે સ્ત્રીઓ સિંદૂર નથી પૂરતી કે મંગળસૂત્ર નથી પહેરતી એ પણ જ સ્ત્રીઓ જ છે. માટે સ્ત્રીનું સન્માન કે ગરિમા માત્ર મંગળસૂત્ર માં જ બંધાયેલી ન હોવી જોઈએ કે સેંથી ના સિંદૂર પૂરતી જ સિમીત ન હોવી જોઈએ. જેમ પતિને કોઈ નિશાની ની જરૂર નથી પોતાને પત્નીવ્રતા સાબિત કરવા એમ સ્ત્રીને પણ કોઈ જ જરૂર નથી સિંદૂર અને મંગળસૂત્ર થી જ સાબિત કરવાની કે એ પોતાના પતિને કેટલો પ્રેમ કરે છે. કેમ કે એકબીજા પ્રત્યે પ્રેમ હોવા માટે લાગણી અને કદર હોવી જરૂરી છે ના કે પ્રેમ ની નિશાનીઓ ની.